O  galó (u brito-romanico)  ye una d'as luengas propias de Bretanya, l'atra ye o bretón. Ye una luenga romanica, más concretament una d'as luengas d'oïl,  d'atra man o bretón ye una luenga celta. Ye parellán a lo normando pero con más influencias celtas y bretonas. Actualment ye en franco retacule debant o francés normativo, ya que, a esferencia d'o valón, tien muit poqueta literatura escrita, encara que estió a luengua de cort d'os duques de Bretanya dica a suya encorporación a Francia. Ista luenga ye poco conoixita, ya que ha estau poco estudiata, fueras d'o estudio de Paul Sébillot, y tampoco no s'emplega en os medios de comunicación, encara que en zaguerías bi ha bell intento de fer-la rebilcar, como o grupo Les Amis du Parler Gallo (asociación establita en 1976 y más entabant transformata en Bertaèyn Galeizz) y Maézoe (establita en 1978).